ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትራምፕ፡ ኣመሓዳሪ ጆርጅያ ውጽኢት መረጻ ንምቕያር ክሕግዞ ጸቕጢ ይፈጥረሉ ኣሎ 6 ታሕሳስ 2020 ምንጪ ስእሊ, Reuters ትራምፕ፡ ኣብ ዝተፈላለዩ ግዝኣታት ውጽኢት መረጻ ደጊሙ ክቑጸር ዝገበረ ኾይኑ፡ ዛጊድ ለውጢ ኣይረኸበሉን። እቶም ኣብ ልዕሊ ተመራጺ-ፕረዚደንት ጆ ባይደን ዘቕርቦም ጥርዓናት ዛጊድ ሓደ’ኳ መርተዖ ኣይተረኸቦምን። እንተኾነ፡ ሕዚ’ውን፡ ኣባል ኣመራርሓ ሪፐብሊካን ኣመሓዳሪ ዓባይ ግዝኣት ጆርጅያ፡ ብረያን ኬምፖ፡ ኣብታ ግዝኣት ነቲ ዝተመረጸ-ፕረዚደንት ዝሰዓረሉ ውጽኢት ክቕይር ሓገዙ እናሓተተ ይርከብ። ፕሬዚደንት ትራምፕ 'ዓቃብ ሕጊ የብለይን' ኢሉ ስሚ ዝሓዘ ደብዳበ ናብ ዶናልድ ትራምፕ ዝለኣኸት ውልቀሰብ ተቐይዳ እቲ ኣመሓዳሪ ናይታ ግዝኣት ኣባላት ባይቶ ንህጹጽ ኣኼባ ክጽውዕን ድምጽታት ክቑጸርን ደጋጊሙ ብትዊተሩ ሓቲትዎ ኣሎ። እቲ ኣመሓዳሪ ግን ከምኡ ናይ ምግባር ስልጣን ከምዘይብሉ ገሊጹ- ገጽ ከሊእዎ ኣሎ። እዚ ጸቕጢ ኣብታ ግዝኣት ንሰኔት ንኻልኣይ ጊዜ ንዝካየድ መረጻ ኣብ ዝተኻየደ ናይ ድጋፍ ሰልፊ ምስተረኽበ ድማ ትራም ደጊሙ ከምኡ ክብል ተዛሪቡ ኣሎ። ኣብቲ ሃገራዊ ፕረዚደንታዊ መረጻ፡ ‘ኣታሊሎምና ‘ምበር ኣይተስዓርኩን’ እናበለ ንደገፍቱ ከለዓዕል ተራእዩ'ዩ ትራምፕ። እቲ ፕረዚደንት፡ ዛጊድ ናይ ጆ ባይደን ምዕዋት ኣይተውሓጠሉን፤ እንተኾነ ዘቕርቦም ዘሎ ቅርታታት ሕጋዊ መርትዖ ስለዘይተረኸቦም ዳርጋ ኹሎም ክበሃል ይከኣል፤ ውድቂ እናኾኑ እዮም። ስለምንታይ ጆርጅያ ተዛራርብ ኣላ?
